SA meisie se droogtehulp-idee wen gesogte Google-kompetisie | Maroela Media
ŉ 16-jarige Suid-Afrikaanse meisie is as die algehele wenner van die Google-wetenskapsekspo-kompetisie aangewys.
Die spoggeleentheid is by Google se hoofkantoor in Kalifornië in die VSA aangebied. Kiara Nirghin het stof in 15 ander finaliste se oë geskop en met ŉ beurs ter waarde van sowat R700 000 weggestap.
Kiara, ŉ leerder van St. Martin’s High School in Johannesburg, het raakgesien dat Suid-Afrika tans een van die ergste droogtes in 45 jaar beleef en dat voedselvoorsiening en voedselsekerheid toenemend ŉ bekommernis word. Haar projek, “Fighting drought with fruit” behels onder meer om lemoenskille en avokado-olie te gebruik vir hul waterretensievermoë.
“ŉ Oplossing wat voor die hand liggend is vir hierdie droogte is om van superabsorberende polimere (SAP) gebruik te maak. Dit absorbeer en kan byna 300 keer hul eie gewig in vloeistof dra.”
SAP’s is ongelukkig nie bio-afbreekbaar nie, baie duur en vol sure wat skadelik kan wees. Nirghin het tydens haar navorsing agtergekom dat daar natuurlike SAP’s in meeste sitrusvrugte voorkom.
“Die SAP’s moet ŉ verbindingsproses ondergaan wat gewoonlik chemikalieë soos swael en soutsuur insluit. Ek het geëksperimenteer met organiese verbindingsprosesse wat UV-lig en hitte gebruik. Die natuurlike olie van die avokado word by gekookte lemoenskille gevoeg. Die skille word in die son gedroog, tot ŉ poeier fyngemaal en by landbougrond ingewerk. Die produk kan groot hoeveelhede water hou en kan as ŉ teenvoeter vir die droogte dien. Terselfdertyd word skille as afval van die vrugtesapbedryf herwin,” het Nirghin gesê.
Die Google-wetenskapsekspo is ŉ aanlyn wetenskap- en tegnologiekompetisie vir individue of spanne leerders wat tussen 13 en 18 jaar oud is.
Deel van: Blikslim, SA-nuus, Wêreldnuus
Uitslag van US se ‘persgesig’-ondersoek bekend
Trotse SA 'ner · 2 jaar gelede
Baie geluk Kiara, bevoorreg om sulke positiewe en innoverende jongmense in SA te hê. Ons kannie wag vir jou volgende plan nie
Sjoe!!!Ek is beindruk deur haar planne. Gaan dit op amateurwyse in my tuin probeer gebruik. My hart kry so seeeeeeeeeer as my plante swaarkry in die warm en droë toestande, en ek mag nie natspuit nie.
Wow! So n slimkop!!
Wat gebeur wanneer avo’s amper R15 een is.
Connie, plant jou eie avo boom. Hulle groei vining en gebruik nie baie water nie. Die olie word van die pit vervaardig, wat in elkgeval in die asdrom sou beland.
Kaira, baie geluk. Ek is seker ons gaan weer van jou hoor!
Dit is rof! Jy koop verkeerde plek. Soek ‘n goedkoper afset. Ek betaal een derde van daardie prys vir groot avos.
Koos1, die olie word nie van die pit vervaardig nie, maar van die vleis van die avokado. Dis juis een van die min plant-olies wat nie van ‘n pit of saad vervaardig word nie, maar van die vleis van die vrug.
Sjoe dit wil gedoen word!!! Baie geluk Kiara
Sy is net fantasties ! Nou nog net wereld vrede asb
Wonderlik om ń slag iets positiefs van ń jongmens te hoor na ń tyd van soveel negatiewe optredes! Mens kry weer bietjie hoop.
Biochar · 2 jaar gelede
“Biochar” kan ook gebruik word, dalk nie so effektief soos Wat hierdie slim meisie voorstel nie maar baie goedkoper en makliker om te maak uit houtskool. Min boere en tuinbouers in SA weet ongelukkig daarvan.
Kiara (ek hoop van harte jy lees hier – indien jy doen, praat saam) ek het nou wel bloot ‘n terloopse kommentaar gelewer ure gelede maar jy het my so beïndruk dat ek die berig weer oopgemaak het en met komplimente bespreek het by die huis.
Sy gaan sekerlik nie in SA studeer nie, ek wonder of daar nog universiteite gaan oor wees teen die tyd wat sy matriek slaag, sy sal buiteland toe gaan en SA sal n puik denker verloor.
Baie geluk slimkop. Innoverende idees.
Baie geluk!! Ongelukkig gaan geen sitrusskille verlore nie! Ons as boere kry tipper-links vol om ons diere deur die droogte te trek…..as jy enigsins in die hande kan kry! Verder is avo olie so duur…. En ons bly in die verre Noord Transvaal waar sitrus en avo’s op groot skaal geproduseer word! Maar weereens geluk met die uitvinding. Gebruik daardie beurs ten volle!
Chemikus · 2 jaar gelede
Wat doen julle met die sitrusskille?
Gebruik dit as veevoer